##### **VECRĪGA**

**1. Pilsētas nocietinājumu mūris**

Kvartālā starp Mārstaļu un Minsterejas ielām

13.-14.gs.

Vienīgais autentiskā veidā saglabājies pilsētas viduslaiku mūra fragments. Atrodas starp zudušajiem Rigemundes jeb Muzikantu un Mārstaļu torņiem. Pēdējais bija nocietinājumu sistēmas stūra tornis pie 17.gs. aizbērtās Rīdzenes upes ietekas Daugavā. Apbūve ap mūra fragmentu nopostīta otrajā pasaules karā.

Atsevišķi pilnīgi vai daļēji saglabājušies nocietinājumu torņi un sienu fragmenti iebūvēti vairākās Vecrīgas celtnēs (skat Nr. **21**, **29**, **41**, **68**, **70**, **71**, **72** un **81**).